paragraph_text: Janje je simbol u kršćanstvu. Isus se naziva Dobrim pastirom i Jaganjcem Božjim (lat. Agnus Dei). Biblijske osobe Abraham, Jakov, Mojsije, David i drugi, bili su pastiri. Ovca se često smatra slabo inteligentnom. George Orwell u satiričnoj noveli „Životinjska farma” koristi ovce kao simbol neobrazovane mase ljudi u revolucionarnoj Rusiji kojima je lako manipulirati. Prva klonirana ovca zove se Dolly.